MIMOSA. 
J 99 
semine triplo breviore. Integumentum simplex, tenue. Endospermium integumento arcte adhaerens, tenue, 
gelatinoso-carnosum, exsiccatum corneum, hyalinum, albidum. Embryo inclusus, flavidus, rectus. Cotyle¬ 
dones orbiculatae., foliaceae. Radicula brevissima, obtusa, recta, hilum spectans. 
8. MIMOSA pudica. 
M. caulibus aculeatis, superne pilosis; foliis subdigitato- pinnatis; pinnis qua tuor; foliolis 
multijugis, linearibus, acutis, supra glabris, subtus margineque adpresso-pilosis; capitulis soli- 
tariis-ternis ; leguminibus margine hispidissimis. 
Mimosa pudica Linn. Sp. pl. ed. W. 4- p- io3i. 
Mimosa tetrandra Sp. pl. ed. W. 4. p. io32. 
Crescit in ripa fluminis Magdalence , prope Garapatas. 4) Floret et fructificat Majo. 
Caules lignosi, procumbentes, teretes, aculeati, laeves, glabri, apicem versus pilosi; aculeis conicis, com¬ 
pressis, rectis, flavescentibus, apice nigricantibus, sparsis, geminis majoribus ( 2 lineas longis) ad basim 
petioli. Folia alterna, petiolata, subdigitato-paripinnata; pinnis quatuor. Foliola opposita, multi-(19-28-) 
juga, sessilia, linearia, interdum subensiformia, acuta, basi dimidiato-rotundata, integerrima, supra glabra, 
subtus adpresso-pilosa, 4-5 lineas longa, dimidiam lineam lata; inferiora et superiora parum minora. 
Petioli 9-14 lineas longi, pilosiusculi. Rhaches 12 ~ pollices longae, adpresso-pilosae, supra basim interne 
stipulis duabus lineari- subulatis erectis instructae, apice subulato terminatas. Stipulas geminae ad basim 
petioli, lineares, acuminatae, integerrimae, hispido-pilosae, tres lineas longae. Capitula axillaria, gemina, 
pedunculata, elliptica, 4 lineas longa, pallide rosea. Pedunculi 8-10 lineas longi, filiformes, pilosi. Flores 
sessiles, densissimi, bracteati; bracteis linearibus, acuto-piliferis, pubescentibus, corollam subaequantibus. 
Calyx minutus. Corolla infundibuliformis, glabra; limbo quadrifido; laciniis oblongis, acutiusculis, aequa¬ 
libus. Stamina quatuor, longe exserta. Filamenta capillacea, glabra, alba. Antherie suborbiculatae, dorso 
affixae. Ovarium oblique oblongum. Stylus capillaceus. Legumina fasciculata, sessilia, lineari-oblonga, com¬ 
pressa, apice obliquo et subulato, 2-4-locularia, transverse articulata, glabra, margine pilis rigidis spinae- 
formibus dense obsita, subsemipollicaria, i-|-lineam lata;loculis monospermis, solubilibus; marginibus per¬ 
sistentibus. Semina prorsus praecedentis, nisi parum minora. 
Differt a Mimosa pudica (culta) foliolis stipulisque parum angustioribus, subtus adpresso-pilosis. Structura 
floris prorsus ut in M. pudica. 
9. MIMOSA HISPIDULA. -j- 
M. caulibus aculeatis, dense hispido-pilosis; foliis subdigitato-pinnatis; pinnis quatuor; 
foliolis linearibus, acutis, ciliatis, glabris; capitulis subgemini; leguminibus hispidissimis. 
Crescit in ripa fluminis Orinoci, prope Santa Barbara. 4) Floret Majo. 
Caules lignosi, teretes, aculeati, dense hispido-pilosi; aculeis conicis, subuncinatis, sparsis et subgeminis, 
ad basim petiolorum. Folia alterna, petiolata, subdigitato-paripinnata; pinnis quatuor. Foliola opposita, 
multi-( 5 o- 5 i-) juga, sessilia, linearia, acuta, basi dimidiato-rotundata, integerrima, venis nervoque subtus 
prominentibus, membranacea, glabra, margine pilis rigidis incumbentibus ciliata, subtus pallidiora, vix tres 
lineas superantia, 4 lineam lata; superiora et inferiora gradatim minora. Petioli dense hispido-pilosi, 
9-u lineas longi. Rhaches 1 f 1 \ pollices longae, canaliculatae, adpresso-pilosae, apice mucronatae, supra 
basim interne stipulis duabus minutis instructa;. Stipula: ad basim petiolorum geminae, lineares, acutae, his- 
pido-pilosai, duas lineas longae. Capitula axillaria, gemina, rarius terna, pedunculata, subelliptica, rosea, 
magnitudine Mimosae sensitivae. Pedunculi 6-8 lineas longi, dense hispido pilosi. Flores sessiles, densissimi, 
bracteati. Bracteie capillaceo-lineares, pilosas, flore parum breviores. Calyx (a me haud visus) minutus. 
Corolla infundibuliformis, glabra; limbo quadrifido, pubescente; laciniis ovato-oblongis, acutiusculis, 
aequalibus. Stamina quatuor, longissima. Filamenta capillacea, glabra. Antheras orbiculatae, dorso affixae. 
Ovarium oblongum, hispidum. Stylus longissimus, capillaceus, glaber. Legumina (in speciminibus suppe¬ 
tentibus nondum matura) fasciculata, sessilia, hispidissima. 
Mimosae pudicae proxima, non distinguitur, nisi caulibus dense hispido-pilosis, foliis subtus glabris, venis 
nervoque prominentibus. An melius ejus varietas? 
